turjo4nis/wikipedia-bn-dump-20250701 huggingface dataset:
স্মৃতিসৌধ

স্মৃতিসৌধ একপ্রকার স্থাপনা যা কোনো ব্যক্তি বা ঘটনার স্মৃতিতে নির্মিত কিংবা কোনো ঐতিহাসিক যুগ বা সাংস্কৃতিক ঐতিহ্যের স্মরণের অংশ হিসাবে কোনো সামাজিক গোষ্ঠীর কাছে প্রাসঙ্গিক। স্মৃতিসৌধের উদাহরণের মধ্যে মূর্তি, যুদ্ধ স্মারক, ঐতিহাসিক ভবন ও প্রত্নতাত্ত্বিক স্থান উল্লেখযোগ্য। কোনো স্মৃতিসৌধের সংরক্ষণের কোনো জন-আগ্রহ থাকলে তাকে ইউনেস্কোর বিশ্ব ঐতিহ্যবাহী স্থান বা অনুরূপ তালিকায় ভুক্ত করা যায়।

সৃষ্টি ও কার্যকারিতা

কোনো শহর বা স্থানের সৌন্দর্য বৃদ্ধির জন্য প্রায়ই স্মৃতিসৌধ ব্যবহার করা হয়। ওয়াশিংটন, ডিসি, নয়াদিল্লি ও ব্রাসিলিয়ার মতো পরিকল্পিত শহর অনেকসময় কোনো স্মৃতিসৌধকে কেন্দ্র করে তৈরি করা হয়। যেমন নগর পত্তনের আগে ওয়াশিংটন শহরের সার্বজনিক এলাকার উন্নতির জন্য পিয়ের শার্ল লঁফঁ ওয়াশিংটন মনুমেন্টের ধারণা করেছিলেন। আরও পুরনো নগরের ক্ষেত্রে স্মৃতিসৌধ যেখানে অবস্থিত সেটি ইতিপূর্বে গুরুত্বপূর্ণ।

বয়স, আকার বা ঐতিহাসিক গুরুত্বের জন্য খ্যাত স্থাপনা অন্য কোনো কারণে নির্মিত হলেও সেটি স্মৃতিসৌধের স্বীকৃতি পায়, যেমন চীনের মহাপ্রাচীর।

অনেকসময় ঐতিহাসিক বা রাজনৈতিক বার্তা প্রেরণের উদ্দেশ্যে স্মৃতিসৌধ নির্মিত হয়, আর যার ফলে স্মৃতিসৌধ কোনো সক্রিয় সমাজ-রাজনৈতিক প্রভাবের বিকাশ করে। এছাড়া সমকালীন রাজনৈতিক ক্ষমতার শ্রেষ্ঠত্ব দৃঢ়তর করার জন্য স্মৃতিসৌধ ব্যবহার করা হয়, যেমন তৎকালীন সোভিয়েত ইউনিয়নে ভ্লাদিমির লেনিনের একাধিক মূর্তি। এর শিক্ষামূলক উদ্যেশ্য পূরণের জন্য স্মৃতিসৌধকে জনসাধারণের জন্য উন্মুক্ত করতে হবে, অর্থাৎ জনসাধারণ এর স্থানীয় মাত্রা ও বিষয়বস্তু অনুভব করতে পারবে। স্মৃতিসৌধের সামাজিক অর্থ সবসময় নির্দিষ্ট থাকে না, এবং এ নিয়ে প্রায়ই বিভিন্ন সামাজিক গোষ্ঠীর মধ্যে "বিবাদ" সৃষ্টি হয়। উদাহরণস্বরূপ, প্রাক্তন সমাজতন্ত্রিক রাষ্ট্র পূর্ব জার্মানির কাছে বার্লিন প্রাচীর পশ্চিমের মতবাদের "অশুদ্ধি" থেকে সুরক্ষার প্রতীক ছিল, কিন্তু ভিন্নমতাবলম্বীদের কাছে এটি ঐ রাষ্ট্রের আনুষঙ্গিক দমননীতি ও বাতুলতার প্রতীক ছিল।

ধরন

 ভূ-চিহ্ন হিসাবে নির্মিত ভবন যা সাধারণত কোনো অসাধারণ বৈশিষ্ট্যসহ নির্মিত হয়, যেমন পৃথিবীর সর্বোচ্চ স্থাপনা বুর্জ খালিফা।
 মৃতদের স্মৃতিতে নির্মিত স্থাপনা, যেমন ইন্ডিয়া গেট।
 স্মৃতিস্তম্ভ, যেমন ওয়াশিংটন মনুমেন্ট, কেন্দ্রীয় শহীদ মিনার।
 বাগান বা নগর চত্বরে নির্মিত ফোয়ারা।
 মৃতদের স্মৃতিতে সমাধি ও সমাধিসৌধ, যেমন গিজার পিরামিড চত্বর, তাজমহল।
 ধার্মিক বা স্মারক উদ্দেশ্যে নির্মিত একশিলা স্তম্ভ, যেমন স্টোনহেঞ্জ।
 জনগণের সামনে রাজশাসকদের মহিমা বা মহত্ব প্রদর্শনের জন্য নির্মিত রাজপ্রাসাদ, যেমন নিষিদ্ধ নগরী, ভার্সাই প্রাসাদ।
 বিখ্যাতজনদের মূর্তি, যেমন স্ট্যাচু অব ইউনিটি, স্ট্যাচু অব লিবার্টি।
 সামরিক জয়ের স্মৃতিতে নির্মিত বিজয় তোরণ, যেমন আর্ক দ্য ত্রিয়োম্‌ফ।

তথ্যসূত্র

আরও পড়ুন
 
 
 
 
 
 Judith Dupre. Monuments: America's History in Art and Memory (2007). Random House.

বহিঃসংযোগ

 Website of Monuments and Sculptures in UK
 Monuments of India at kamat.com
 Pictures and Articles of Monuments from around the world
 Commemorative Landscapes of North Carolina
কাউন্সিল ব্লাফস, আইওয়া

কাউন্সিল ব্লাফস যুক্তরাষ্ট্রের আইওয়া অঙ্গরাজ্যের পট্টাওয়াতামি কাউন্টির একটি শহর ও কাউন্টি আসন। শহরটি দক্ষিণ-পশ্চিম আইওয়াতে সর্বাধিক জনবহুল এবং ওমাহা-কাউন্সিল ব্লাফস মহানগর অঞ্চলের একটি প্রাথমিক শহর। এটি নেব্রাস্কা অঙ্গরাজ্যের ওমাহা শহর বিপরীতে মিসৌরি নদীর পূর্ব তীরে অবস্থিত। কাউন্সিল ব্লফস কমপক্ষে ১৮৫৩ সাল অবধি কানেসভিল নামে পরিচিত ছিল। এটি ছিল মর্মন ট্রেলের ঐতিহাসিক প্রারম্ভিক বিন্দু। কানেসভিল হল বাষ্প চালিত নৌকার দ্বারা মিসৌরি নদীর ওপারে তাদের ওয়াগন এবং গবাদি পশু নিয়ে যাওয়ার জন্য অন্যান্য অভিবাসী ট্রেইলের উত্তরতম অ্যাঙ্কর শহর। ক্যালিফোর্নিয়ায় ১৮৬৯ সালে প্রথম আন্তঃমহাদেশীয় রেলপথ কাউন্সিল ব্লাফসের বিদ্যমান মার্কিন রেল নেটওয়ার্কের সাথে সংযুক্ত হয়।

কাউন্সিল ব্লফসের জনসংখ্যা ২০১০ সালের আদমশুমারি অনুসারে ৬২,২৩০ জন। আনুমানিক ৯,৩৩,৩১৬ জন (২০১৭) জনসংখ্যার সাথে কাউন্সিল ব্লাফস সহ ওমাহা মহানগর অঞ্চলটি আমেরিকা যুক্তরাষ্ট্রের মধ্যে ৫৯তম বৃহৎ মহানগর অঞ্চল।

ভূগোল 
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৪৩.৬২ বর্গমাইল (১১২.৯৮ কিমি ২), যার মধ্যে ৪০.৯৭ বর্গমাইল (১০৬.১১ কিমি ২) ভূমিভাগ ও ২.৬৫ বর্গমাইল (৬.৮৬ কিমি ২) জলভাগ নিয়ে গঠিত।

জনসংখ্যার উপাত্ত 

২০১০-এর আদমশুমারি অনুসারে, শহরে ৬২,২৩০ জন মানুষ, ২৪,৭৯৩ জন গৃহমালিক ও ১৫,৫২৮ টি পরিবার বসবাস করে। জনসংখ্যার ঘনত্ব প্রতি বর্গমাইলে (৫৮৬.৫ জন/কিমি২) ১,৫১৮.৯ জন। প্রতি বর্গমাইলে (২৫০.৬ জন/কিমি২) গড়ে ৬৪৯.১ এর ঘনত্বে ২৬,৫৯৪ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৯০.৯% শ্বেতাঙ্গ, ১.৯% আফ্রিকান আমেরিকান, ০.৬% নেটিভ আমেরিকান, ০.৭% এশীয়, ৩.৬% অন্যান্য জাতি এবং ২.৪% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৮.৫% ছিল।

তথ্যসূত্র

বহিঃসংযোগ 

 

 কাউন্সিল ব্লাফস শহর
 কাউন্সিল ব্লফস চেম্বার অব কমার্স

 
আইওয়ার শহর
লুকাস ক্লোস্টারমান

লুকাস মানুয়েল ক্লোস্টারমান (, ; জন্ম: ৩ জুন ১৯৯৬; লুকাস ক্লোস্টারমান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরবি লাইপৎসিশ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৩ সালে, ক্লোস্টারমান জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জার্মানির বয়সভিত্তিক দলের হয়ে খেলার পর, তিনি ২০১৯ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১২ ম্যাচে অংশগ্রহণ করেছেন। তিনি জার্মানির হয়ে ২০১৬ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
লুকাস মানুয়েল ক্লোস্টারমান ১৯৯৬ সালের ৩রা জুন তারিখে জার্মানির হার্ডেকেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 

১৯৯৬-এ জন্ম
জীবিত ব্যক্তি
জার্মান ফুটবলার
আরবি লাইপৎসিশের খেলোয়াড়
ভিএফএল বোখুমের খেলোয়াড়
২০১৬ গ্রীষ্মকালীন অলিম্পিকের ফুটবলার
জার্মানির আন্তর্জাতিক ফুটবলার
জার্মানির অলিম্পিক রৌপ্যপদক বিজয়ী
বুন্দেসলিগার খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
২০১৬ গ্রীষ্মকালীন অলিম্পিকের পদক বিজয়ী
ফুটবল রক্ষণভাগের খেলোয়াড়
ভিএফএল বোখুম ২-এর খেলোয়াড়
রেগিওনাললিগার খেলোয়াড়
ফুটবলে অলিম্পিক পদক বিজয়ী
নর্ডরাইন-ভেস্টফালেনের ফুটবলার
জার্মানির আন্তর্জাতিক যুব ফুটবলার
২০১৬ গ্রীষ্মকালীন অলিম্পিকের প্রতিযোগী
২০২২ ফিফা বিশ্বকাপের খেলোয়াড়
২. বুন্দেসলিগার খেলোয়াড়
উয়েফা ইউরো ২০২০-এর খেলোয়াড়
ফুটবল সেন্ট্রাল ডিফেন্ডার
ফুটবল ফুলব্যাক
তোণ্ডিয়ারপেট

তোণ্ডিয়ারপেট দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি আবাসিক অঞ্চল।

নামকরণ
এই এলাকার নাম এসেছে উনবিংশ শতাব্দীর খ্যাতনামা তামিল মুসলিম ধর্মপ্রচারক কুনঙ্গুড়ি মস্তান সাহেব মহাশয়ের থেকে। তার জন্মস্থান বর্তমান রামনাথপুরম জেলার তোণ্ডি অঞ্চলে। তিনি চেন্নাই নিকট "লেব্বাই কাডু" নামে পরিচিত একটি স্থানে ধ্যানস্থ হন।  স্থানীয়রা তাঁকে "তোণ্ডিয়ার"‌ নামে ডাকতেন, যার অর্থ তোণ্ডি থেকে আগত। পরে লেব্বাইকাডু তোণ্ডিয়ারপেট নামে পরিচিত হয়।

অবস্থান
এই লোকালয়টি চেন্নাইয়ের উত্তর দিকে বঙ্গোপসাগরের কাছাকাছি অবস্থিত। এটি চেন্নাই জর্জ টাউনের উত্তর পার্শ্বস্থ।  চেন্নাই আন্তর্জাতিক বিমানবন্দর এখান থেকে প্রায় ২৬ কিলোমিটার দূরে অবস্থিত। চেন্নাই শহরতলি রেলওয়ের উত্তর শাখার অন্তর্গত তোণ্ডিয়ার রেলওয়ে স্টেশন ও চেন্নাই মেট্রোর তোণ্ডিয়ার মেট্রো স্টেশন এই লোকালয়ে অবস্থিত।

অর্থনীতি
বাণিজ্য ও বিপণন তোণ্ডিয়ারপেটের অর্থনৈতিক উৎস। এছাড়া এখানে রয়েছে বিভিন্ন প্রস্তুতকারক ও বিতরন এন্টারপ্রাইজ। এই এলাকায় রয়েছে গহনা প্রস্তুতকারক এবং সিল্কের কুটির শিল্পের একাধিক দোকান। চেন্নাইয়ের মৎস্য ক্রয় বিক্রয়ের মূল কেন্দ্রটি এখানৈ অবস্থিত।

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
এ জেড এম মোস্তাক হোসেন

এ জেড এম মোস্তাক হোসেন (জন্ম: ১ জানুয়ারি ১৯৬০) একজন বাংলাদেশী চিকিৎসক। তিনি ঢাকা মেডিকেল কলেজের সার্জারি বিভাগের সাবেক অধ্যাপক এবং রাজশাহী মেডিকেল বিশ্ববিদ্যালয়ের দ্বিতীয় উপাচার্য।

জন্ম 
মোস্তাক হোসেন তুহিন ১৯৬০ সালের ১ জানুয়ারি শরীয়তপুর জেলার নড়িয়া উপজেলার বাজনপাড়া গ্রামে এক রাজনৈতিক পরিবারে জন্ম গ্রহণ করেন। তার বাবা বীর মুক্তিযোদ্ধা এম. এ. কাসেম বাংলাদেশ আওয়ামীলীগের মনোনয়নে ১৯৭৩ সালে সংসদ সদস্য নির্বাচিত হন। তার মা বেগম হাফিজুন্নেসা বাংলাদেশ মহিলা আওয়ামীলীগ, মাদারীপুর জেলা শাখার সভাপতি ছিলেন। ছাত্রাবস্থায় তিনিও বাংলাদেশ ছাত্রলীগের রাজশাহী মেডিকেল কলেজ শাখা, রাজশাহী জেলা ও মহানগর শাখার বিভিন্ন গুরুত্বপূর্ণ দায়িত্ব পালন করেন।

শিক্ষা 
মোস্তাক হোসেন মাদারীপুরের ইউনাইটেড ইসলামিয়া সরকারি উচ্চ বিদ্যালয় থেকে মাধ্যমিক ও ঢাকার নটর ডেম কলেজ থেকে উচ্চমাধ্যমিক পাস করেন। তিনি ১৯৮৪ সালে রাজশাহী বিশ্ববিদ্যালয়ের অধিভুক্ত রাজশাহী মেডিকেল কলেজ (রামেক) থেকে এমবিবিএস এবং ১৯৯৩ সালে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এফসিপিএস ডিগ্রি অর্জন করেন।

কর্মজীবন 
বাংলাদেশে চিকিৎসাপেশার উন্নয়নে তুহিনের অবদান রয়েছে। তিনি বাংলাদেশ মেডিক্যাল এসোসিয়েশন (বিএমএ)-এর জীবন সদস্য ও প্রাক্তন কাউন্সিলর। তিনি সোসাইটি অব সার্জনস অব বাংলাদেশ-এর মহাসচিব ছিলেন। তিনি ঢাকা মেডিকেল কলেজের সার্জারি বিভাগের অধ্যাপক ও বিভাগীয় প্রধান হিসেবে দায়িত্ব পালন করেছেন।

এ জেড এম মোস্তাক হোসেন ২০২১ সালের ২৭ মে পরবর্তী চার বছরের জন্য রাজশাহী মেডিকেল বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন এবং ৩০ মে আনুষ্ঠানিকভাবে উপাচার্যের দায়িত্ব গ্রহণ করেন। ২০২৪ সালের ২ সেপ্টেম্বর তিনি উপাচার্য পদ থেকে পদত্যাগ করেন।

তথ্যসূত্র 

১৯৬০-এ জন্ম
বাংলাদেশী চিকিৎসক
শরীয়তপুর জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
রাজশাহী মেডিকেল বিশ্ববিদ্যালয়ের উপাচার্য
রাজশাহী মেডিকেল কলেজের প্রাক্তন শিক্ষার্থী
হাবিল

{{তথ্যছক ব্যক্তি
| image = Schnorr von Carolsfeld Bibel in Bildern 1860 012.png
| name               = হাবিল
| alt                = 
| caption            = আঁকা হাবিলের প্রতিকৃতি 
| death_place        = 
| nationality        = 
| other_names        = 
| occupation         = 
| relatives          = আদিপুস্তক মতে:কয়িন (ভাই)শেথ (ভাই)পরবর্তীকালীন ঐতিহ্যমতে:অক্‌লিমা (বোন)অবান (বোন)অসুরা (বোন)
| spouse             = 
| children           = 
| parents            = আদম ও হবা
}}
হেবল ( Héḇel, in pausa , Hā́ḇel; , Hábel''; ) হলেন ইব্রাহিমীয় ধর্মসমূহে বাইবেলের আদিপুস্তকে উল্লিখিত একজন ব্যক্তিত্ব। তিনি ছিলেন কাবিলের ছোট ভাই এবং প্রথম দম্পতি আদম ও হাওয়ার কনিষ্ঠ পুত্র। তিনি ছিলেন একজন মেষপালক যিনি তার পালের প্রথমজাত কয়েকটি পশু ও এদের মেদ উপহাররূপে সদাপ্রভুর উদ্দেশে উৎসর্গ করেন। সদাপ্রভু হেবলের উপহার গ্রহণ করেন, কিন্তু তার ভাইয়ের উপহার অগ্রাহ্য করেন। হিংসার দরুন কয়িন হেবলকে হত্যা করে।

আদিপুস্তক অনুসারে, এটাই ছিল মানব ইতিহাসের প্রথম হত্যাকাণ্ড।

পরিচয় 
হাবিল ছিলেন আদমের দ্বিতীয় ছেলে। তার সাথে জন্ম নেয় এক কন্যা। তার নাম গাযা। আদমের প্রথম ছেলের নাম কাবিল ও কন্যার নাম একলিমা।

বিবাহ নিয়ে কাবিলের সাথে দ্বন্দ্ব ও হাবিলের মৃত্যু 

আদমকে প্রদত্ত বিধান অনুযায়ী এক গর্ভের ছেলে সাথে আরেক গর্ভের মেয়ের বিবাহ হত। এ অনুযায়ী হাবিলের সাথে বিবাহ একলিমার এবং কাবিলের সাথে বিবাহ গাযার হওয়ার কথা। একলিমা ছিলেন সুন্দরী আর গাযা ছিলেন কালো। তাই কাবিল জেদ ধরে বসে একলিমাকে বিবাহ করার। কিন্তু আদম কাবিলের দাবি প্রত্যাখ্যান করে বিফহান অনুযায়ী বিবাহ দেন। ফলে কাবিল রেগে যায় এবং হাবিলকে হত্যা করে।

প্রথম কুরবানি
আদম কাবিলের দাবি সঠিক কি না, তা প্রমাণ করার জন্য কুরবানির ব্যবস্থা করেন। কুরআনে শুধু হাবিল ও কাবিলের কুরবানি দেওয়া এবং একজনের কবুল হওয়ার কথা রয়েছে। হাবিল দিল একটি মেষ কুরবানি এবং কাবিল দিল এক আঁটি ফসল। তারা উভয়ে কুরবানি কবুল করার জন্য আল্লাহর কাছে প্রার্থনা করে। তখন অদৃশ্য থেকে আগুন এসে হাবিলের কুরবানি গ্রাস করল, কিন্তু কাবিলের কুরবানি মাটিতে পড়ে রইল।

তথ্যসূত্র 

কুরআনে উল্লেখিত ব্যক্তি
বাইবেলীয় ব্যক্তিত্ব
খুনের শিকার পুরুষ
আদিপুস্তকের ব্যক্তিত্ব
জামিয়া ইসলামিয়া দারুল হাদিস রাজাগঞ্জ ইউনিয়ন

জামিয়া ইসলামিয়া দারুল হাদিস রাজাগঞ্জ ইউনিয়ন (সংক্ষেপে রাজাগঞ্জ মাদ্রাসা) পূর্ব সিলেটের কানাইঘাট উপজেলার রাজাগঞ্জ ইউনিয়নে অবস্থিত একটি কওমি মাদ্রাসা। স্থানীয় ধর্মানুরাগী আবদুল মান্নান ১৯৩০ সালে এ মাদ্রাসা প্রতিষ্ঠা করেন। ১৯৮০ সালে বিশিষ্ট আলেম জাওয়াদ হােসাইন মাদ্রাসায় যোগদান করলে এখানে দাওরায় হাদিস (মাস্টার্স) চালু করা হয়। বর্তমানে মাদ্রাসার ছাত্রসংখ্যা ৪০০ জন এবং শিক্ষক ২৫ জন। মাদ্রাসার বর্তমান মহাপরিচালক মাওলানা মমতাজ উদ্দিন লামাপাড়ী।

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা

তথ্যসূত্র 

১৯৩০-এ প্রতিষ্ঠিত শিক্ষাপ্রতিষ্ঠান
১৯৩০-এ ব্রিটিশ ভারতে প্রতিষ্ঠিত
সিলেট জেলার কওমি মাদ্রাসা
আল জামিয়াতুল ইসলামিয়া দারুল উলুম মৌলভীবাজার

আল জামিয়াতুল ইসলামিয়া দারুল উলুম মৌলভীবাজার মৌলভীবাজার জেলা শহরের শাহ মােস্তফা সড়কের পাশে অবস্থিত একটি কওমি মাদ্রাসা। কমলগঞ্জের বিশিষ্ট আলেম আব্দুন নুর, মৌলভীবাজারের রাজানগর নিবাসী মাওলানা খলীলুর রহমানসহ স্থানীয়দের প্রচেষ্টায় ২০০০সালে এটি প্রতিষ্ঠিত হয়। ১৯৭৭ সালে এখানে দাওরায়ে হাদিস (মাস্টার্স) চালু করা হয়। মাদ্রাসার বর্তমান মহাপরিচালক হাফিজ আরিফুল ইসলাম

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা

তথ্যসূত্র 

১৯৩৭-এ প্রতিষ্ঠিত শিক্ষাপ্রতিষ্ঠান
১৯৩৭-এ ব্রিটিশ ভারতে প্রতিষ্ঠিত
মৌলভীবাজার জেলার কওমি মাদ্রাসা
কটকা সমুদ্র সৈকত

কটকা সমুদ্র সৈকত বাংলাদেশের দক্ষিণের খুলনা জেলায় অবস্থিত একটি পর্যটন স্থল। সৈকতটি সুন্দরবনের একটি অংশ।

অবস্থান 
কটকা সমুদ্র সৈকত খুলনা জেলার কয়রা উপজেলার কয়রা ইউনিয়নে অবস্থিত। বিশ্বের সর্ববৃহৎ মনোগ্রোভ বন সুন্দরবনের দক্ষিণ পূর্ব কোণে এই সমুদ্র সৈকতটি অবস্থিত। মংলা সমুদ্র বন্দর থেকে প্রায় ৯০ কিলোমিটার দূরে এটি অবস্থিত।

প্রাকৃতিক নৈসর্গ 
কটকা সমুদ্র সৈকত থেকে সুন্দরবনের সৌন্দর্য ভালভাবে পর্যবেক্ষণ করা যায়। সুন্দরবনের অন্যতম আকর্ষণ রয়েল বেঙ্গল টাইগারকে নিরাপদ দূরত্ব থেকে দেখার সুযোগ এই সৈকতে রয়েছে। এছাড়াও চিত্রা হরিণের দল, বিভিন্ন প্রজাতির পাখি, বাঁদর, বন্য শূকর এবং বিভিন্ন প্রকারের বন্য প্রাণীর সাথে শীতকালে কুমিরও দেখতে পাওয়া যায়।
সূর্যাস্ত দেখার জন্য এই সমুদ্র সৈকত উপযুক্ত জায়গা।

পর্যবেক্ষণ  টাওয়ার 
কটকা সমুদ্র সৈকতে ৪০ ফিট উচ্চতার চারতলা বিশিষ্ট একটি পর্যবেক্ষণ টাওয়ার আছে। পর্যবেক্ষণ টাওয়ার থেকে হরিণের পালদের ঘোরাঘুরি, শুকরের দৌড়াদৌড়ি, বানরদের খেলাধুলা, বাঘের শিকার ধরা, রয়েল বেঙ্গল টাইগারের চলাফেরা, অন্যান্য বন্য প্রাণীদের দেখতে পাওয়া যায়। সর্বোপরি এই টাওয়ার থেকে সুন্দরবনের প্রাকৃতিক সৌন্দর্য ভালভাবে উপভোগ করা যায়।

সতর্কতা 
কটকা সমুদ্র সৈকতটি কিছুটা বিপদজনক। সৈকতে চোরাবালির দুর্ঘটনা ঘটার সম্ভাবনা রয়েছে। বন বিভাগ কর্তৃক একটি সাইনবোর্ডে সৈকতের পানিতে না নামার জন্য সতর্কিকরণ বিজ্ঞপ্তি দেওয়া রয়েছে।

চিত্রমালা

আরও দেখুন 
 বাংলাদেশের সমুদ্র সৈকতের তালিকা
 সুন্দরবন

তথ্যসূত্র 

বাংলাদেশের সমুদ্র সৈকত
খুলনা জেলার দর্শনীয় স্থান
কয়রা উপজেলা
সুন্দরবন
বাংলাদেশের বন্যপ্রাণী অভয়ারণ্য
তাকসিম চত্বর

তাকসিম চত্বর (, ) তুরস্কের ইস্তাম্বুলের ইউরোপীয় অঞ্চলের বায়োয়লুতে অবস্থিত একটি পর্যটন এবং অবসর জেলা। ইস্তাম্বুল মেট্রো নেটওয়ার্কের কেন্দ্রীয় স্টেশন সহ এটি আধুনিক ইস্তাম্বুলের কেন্দ্রস্থল হিসাবে বিবেচিত হয়। তাকসিম চত্বরে প্রজাতন্ত্রের বিখ্যাত একটি স্মৃতিসৌধের অবস্থান (তুর্কি: কামহুরিয়াত আনতা) যা পিয়েত্রো ক্যানোনিকা তৈরি করেছিলেন এবং ১৯২৮ সালে এটি উদ্বোধন করা হয়েছিল। এই স্মৃতিস্তম্ভটি তুরস্কের স্বাধীনতা যুদ্ধের পরে তুরস্কের প্রজাতন্ত্রের ভিত্তি প্রতিষ্ঠার পঞ্চম বার্ষিকীর স্মরণে ১৯২৮ সালে তৈরী করা হয়েছিল। ২০২১ সালে এখানে একটি সৃদৃশ্য মসজিদও উদ্ধোধন করা হয়।

ছবিঘর

তথ্যসূত্র

ইস্তাম্বুলের চত্বর
ইস্তাম্বুলের পর্যটন
তুরস্কের স্থাপত্য
তুরস্কের বিনোদন জেলা
তাকসিম মসজিদ

তাকসিম মসজিদ () ইস্তাম্বুলের তাকসিম চত্বরে অবস্থিত একটি মসজিদ ভবন-সমবায়। এটি আর দেকো শৈলীতে দুই তুর্কি স্থপতিদের দ্বারা নকশাকৃত ।এবং তিনতলা বিশিস্ট  এই মসজিদে একই সাথে ৩০০০ মুসলিম নামাজ আদায় করতে পারে। এটির  নির্মাণ কাজ ফেব্রুয়ারি ১৭, ২০১৭ এ শুরু হয়েছিল এবং চার বছর পরে ২০২১ সালে মে মাসে উদ্বোধন করা হয়। 

মিনারগুলি বাদ দিয়ে মসজিদের উচ্চতা প্রায় ৩০ মিটার (৯৮ ফু), আশেপাশের দুটি ঐতিহাসিক গীর্জার সমান। মসজিদ কমপ্লেক্সে একটি সম্মেলন ও প্রদর্শনী হল এবং একটি ভূগর্ভস্থ পার্কিং গ্যারেজ অন্তর্ভুক্ত রয়েছে।

বর্ণনা

তাকসিম মসজিদ প্রকল্পটি মোট ২৪৮২ বর্গমিটারে অবস্থিত। ১৬৩ টি গাড়ির জন্য পার্কিং সুবিধা সহ তিনতরা বিশিস্ট মসজিদ ভবন স্থাপন করা হয়েছে। মোট ২৯৫০ বর্গমিটার এলাকা নামাজের জন্য সংরক্ষিত।  মোট নামাজের ক্ষমতা ৪০০০ জন, এদের মধ্যে মসজিদের ভিতরে ৩০০০ জন অবস্থান করতে পারবে। মহিলাদের জন্য সংরক্ষিত বিভাগে, একই সাথে ৬২০ জন মহিলা নামাজ পড়তে পারবেন। বেসমেন্ট এবং নিচলায় হল, প্রদর্শনী হল, গ্রন্থাগার এবং স্যুপ রান্নাঘর রয়েছে।

মাটির উপরে ভবনের উচ্চতা ২০.৭০ মিটার, মসজিদের গম্বুজটির উচ্চতা ৯.৬ মিটার এবং মোট পর্বত উচ্চতা 30.3 মিটার। বিবৃতি অনুসারে, এই উচ্চতাগুলি প্রকল্পের নিকটবর্তী হাগিয়া ট্রায়াডা গ্রীক অর্থোডক্স চার্চ এবং সার্প আসদ্বাদজাদজিন আর্মেনিয়ান ক্যাথলিক গির্জার উচ্চতা বিবেচনার জন্য তৈরি করা হয়েছিল।

তথ্যসূত্র

ইস্তাম্বুলের মসজিদ
২০২১-এ সম্পন্ন মসজিদ
২০২১-এ তুরস্কে প্রতিষ্ঠিত
হাবল (দ্ব্যর্থতা নিরসন)

হাবল দ্বারা বোঝানো হতে পারে-

ব্যক্তি 
 এডউইন হাবল - মার্কিন জ্যোতির্বিজ্ঞানী
 হাবিল বা হাবল - কুরআন ও বাইবেলে উল্লিখিত পুরাণিক চরিত্র
 হাবিল ও কাবিল

বৈজ্ঞানিক বিষয়াদি 
 হাবল স্পেস টেলিস্কোপ - মহাকাশে অবস্থিত দূরবীক্ষণ যন্ত্র
 হাবলের সূত্র - মহাকাশবিদ্যার অন্যতম বৈজ্ঞানিক সূত্র

সংস্কৃতি 
 হাবল (চলচ্চিত্র) - হাবল স্পেস টেলিস্কোপ নিয়ে ২০১০ সালে মুক্তিপ্রাপ্ত চলচ্চিত্র

আরও দেখুন
ফ্লোরিয়ান নয়হাউস

ফ্লোরিয়ান খ্রিস্টিয়ান নয়হাউস (, ; জন্ম: ১৬ মার্চ ১৯৯৭; ফ্লোরিয়ান নয়হাউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১৬ সালে, নয়হাউস জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জার্মানির বয়সভিত্তিক দলের হয়ে খেলার পর, তিনি ২০২০ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫ ম্যাচে ১টি গোল করেছেন। দলগতভাবে, নয়হাউস এপর্যন্ত ১টি শিরোপা জয়লাভ করেছেন, যা ফর্টুনা ডুসেলডর্ফের হয়ে জয়লাভ করেছেন।

প্রারম্ভিক জীবন
ফ্লোরিয়ান খ্রিস্টিয়ান নয়হাউস ১৯৯৭ সালের ১৬ই মার্চ তারিখে জার্মানির লান্ডসবার্গ আম লেখে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 

১৯৯৭-এ জন্ম
জীবিত ব্যক্তি
বরুসিয়া মনশেনগ্লাডবাখের খেলোয়াড়
জার্মান ফুটবলার
ফর্টুনা ডুসেলডর্ফের খেলোয়াড়
টিএসভি ১৮৬০ মিউনিখের খেলোয়াড়
জার্মানির আন্তর্জাতিক ফুটবলার
বুন্দেসলিগার খেলোয়াড়
ফুটবল মধ্যমাঠের খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
রেগিওনাললিগার খেলোয়াড়
২. বুন্দেসলিগার খেলোয়াড়
উয়েফা ইউরো ২০২০-এর খেলোয়াড়
পুরুষ ফুটবল মধ্যমাঠের খেলোয়াড়
অ্যামারিলো, টেক্সাস

অ্যামারিলো মার্কিন যুক্তরাষ্ট্রের টেক্সাস রাজ্যের একটি শহর ও পটার কাউন্টির আসন। এটি টেক্সাসের ১৪তম জনবহুল শহর ও টেক্সাস প্যানহ্যান্ডেলের বৃহত্তম শহর। শহরের একটি অংশ রান্ডাল কাউন্টি জুড়ে বিস্তৃত। অ্যামারিলোর আনুমানিক জনসংখ্যা ২০১৯ সালের হিসাবে ১,৯৯,৩৭১ জন। ২০১৯ সাল পর্যন্ত আমেরিলো মহানগর অঞ্চলটির জনসংখ্যা ২৬৯,৪৪৭ জন ও অ্যামারিলো-পম্পা-বার্গার সম্মিলিত পরিসংখ্যানগত অঞ্চলের জনসংখ্যা ৩,০৮,০৬৪ জন ছিল।

মূলত ওনিডা নামের অ্যামারিলো শহরটি ল্লানো এস্তাকাদো অঞ্চলে অবস্থিত। ফোর্ট ওয়ার্থ ও ডেনভার সিটি রেলপথ দ্বারা সরবরাহিত রেল ও পণ্য পরিবহন পরিষেবার প্রাপ্যতা ১৯শতকের শেষদিকে গবাদিপশু বিপণনের কেন্দ্র হিসাবে শহরটির বৃদ্ধিতে অবদান রেখেছিল।

দেশের অন্যতম উত্পাদনশীল হিলিয়াম ক্ষেত্রের অবস্থানের কারণে অ্যামারিলো একসময় স্ব-ঘোষিত "বিশ্বের হেলিয়াম রাজধানী" ছিল। শহরটি "টেক্সাসের ইয়েলো রোজ" নামেও পরিচিত (শহরটি হলুদ বর্ণের স্প্যানিশ শব্দ থেকে এই নামটি গ্রহণ করে) এবং অতি সম্প্রতি ভি-২২ অস্প্রিড বিমান সংস্থার যন্ত্রাংশ সংযোজন কেন্দ্রের জন্য "রটার সিটি, মার্কিন যুক্তরাষ্ট্র" নামে পরিচিতি পায়। আমারিলো আমেরিকা যুক্তরাষ্ট্রের বৃহত্তম মাংস-প্যাকেটজাতকারী অঞ্চল পরিচালনা করে। প্যানটেক্সে দেশের একমাত্র পারমাণবিক অস্ত্র সংযোজন এবং বিযুক্তকরণের সুবিধা রয়েছে, এটি শহরের একটি বৃহৎ নিয়োগকারী সংস্থা। এই সুবিধার অবস্থান শহরটিকে "বোম সিটি" ডাকনাম অর্জন করতে সহায়তা করে।

তথ্যসূত্র 

আমিরিলো, টেক্সাস
টেক্সাসের শহর
ন্যাশনাল ডেমোক্রেটিক পার্টি

ন্যাশনাল ডেমোক্রেটিক পার্টি বাংলাদেশের একটি ডানপন্থী রাজনৈতিক দল। কে এম আবু তাহের ন্যাশনাল ডেমোক্রেটিক পার্টির চেয়ারম্যান এবং আবদুল্লাহ-আল-হারুন (সোহেল) মহাসচিব।

ইতিহাস 
সালাউদ্দিন কাদের চৌধুরী নব্বইয়ের দশকের গোড়ার দিকে ন্যাশনাল ডেমোক্রেটিক পার্টি প্রতিষ্ঠা করেন ও এর নেতৃত্ব দেন। দলটি বাংলাদেশ জাতীয়তাবাদী দল সরকারের বিরুদ্ধে ও বাংলাদেশ আওয়ামী লীগের বিরোধী হিসেবেও কাজ করেছে। ১৯৯১ সালে পঞ্চম জাতীয় সংসদ নির্বাচনে বাঘ প্রতীক নিয়ে পাবনা-২ আসনে দলের চেয়ারম্যান খোন্দকার গোলাম মোর্তুজা ও চট্টগ্রাম-৬ আসনে সেই সময়ে দলের মহাসচিব সালাহ উদ্দিন কাদের চৌধুরীসহ অনেকে নির্বাচনে প্রতিদ্বন্দ্বিতা করেন। এর মধ্যে সালাহ উদ্দিন কাদের চৌধুরী সংসদ সদস্য নির্বাচিত হন।

২০১৪ সালের সেপ্টেম্বর মাসে জাতীয় গণতান্ত্রিক পার্টি ১০টি জাতীয়তাবাদী দলের একটি জোট তৈরি করে যার নামকরণ করা হয় জাতীয় গণতান্ত্রিক ফ্রন্ট। দলটি ২০১৪ সালের অক্টোবরে বাংলাদেশ জাতীয়তাবাদী দলের নেতৃত্বাধীন মহাজোট যুক্ত হয়।

২০১৮ সালে অক্টোবরে ন্যাশনাল ডেমোক্রেটিক পার্বাংলাদেশ জাতীয়তাবাদী দলের নেতৃত্বাধীন ২০ দলীয় জোট ছাড়ে।

তথ্যসূত্র 

ন্যাশনাল ডেমোক্রেটিক পার্টি (বাংলাদেশ)
এশিয়ার জাতীয়তাবাদী দল
বাংলাদেশের রাজনৈতিক দল
ঢাকা ভিত্তিক সংগঠন
ফিলিস্তিনের বিমানবন্দরের তালিকা

এটি ফিলিস্তিনের বিমানবন্দরগুলোর একটি তালিকা। বর্তমানে দেশটিতে কোনো সক্রিয় বিমানবন্দর নেই।

তালিকা

তথ্যসূত্র

গ্রন্থপঞ্জি 
 
 

 
দেশ অনুযায়ী বিমানবন্দরের তালিকা
এশিয়ার বিমানবন্দরের তালিকা
বিমানবন্দর
শেখ আব্দুল হান্নান

শেখ আব্দুল হান্নান (জন্ম: ১ আগস্ট ১৯৬৩) বাংলাদেশ বিমান বাহিনীর একজন অবসরপ্রাপ্ত এয়ার চিফ মার্শাল যিনি ১৬তম বিমান বাহিনী প্রধান হিসেবে দায়িত্ব পালন করেন। তিনি বাংলাদেশ বিমান বাহিনীর প্রধান হিসেবে নিয়োগপত্র লাভ করেন, যা ১২ জুন ২০২১ থেকে কার্যকর হয়। এয়ার চিফ মার্শাল মাসিহুজ্জামান সেরনিয়াবাত অবসর গ্রহণের পর ২০২১ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন।

কর্মজীবন
শেখ আব্দুল হান্নান ১৯৮৪ সালে বাংলাদেশ বিমান বাহিনীতে কমিশন পান।

২০১৮ সালে বাংলাদেশ বিমান বাহিনীর প্রধান হিসেবে এয়ার চিফ মার্শাল মাসিহুজ্জামান সেরনিয়াবাত নিযুক্ত হন। তার ৩ বছরের মেয়াদ শেষে ২০২১ সালের ১২ জুন এয়ার মার্শাল শেখ আব্দুল হান্নানকে বিমান বাহিনীর প্রধান হিসাবে নিযুক্ত করা হয়।

জাতিসংঘ মিশন 
জাতিসংঘ শান্তিরক্ষা কার্যক্রমের আওতায় তিনি ১৯৯৫ সালে বসনিয়া-হার্জেগোভিনায় মিলিটারি অবজারভার হিসেবে, ২০০৩-২০০৪ সালে কঙ্গো প্রজাতন্ত্রে ব্যানএয়ার কন্টিনজেন্টে এবং ২০০৬-২০০৭ সালে একই দেশে বিমান বাহিনী কন্টিনজেন্টের কমান্ডার হিসেবে অত্যন্ত দক্ষতার সাথে দায়িত্ব পালন করেন। পেশাগত জীবনে কর্মদক্ষতা ও বিভিন্ন ক্ষেত্রে অবদানের স্বীকৃতিস্বরূপ তাঁকে ‘বিমান উৎকর্ষ পদক’-এ ভূষিত করা হয়।

ব্যক্তিগত জীবন
বাংলাদেশ বিমান বাহিনী মহিলা কল্যাণ সমিতির সাবেক সভানেত্রী ও বিমান বাহিনী লেডিস ক্লাবের সাবেক প্রধান পৃষ্ঠপোষক তাহমিদা হান্নান তাঁর সহধর্মিণী। শেখ লাবিব হান্নান এই দম্পতির একমাত্র সন্তান।

তথ্যসূত্র

জীবিত ব্যক্তি
১৯৬৩-এ জন্ম
বিমান বাহিনী প্রধান (বাংলাদেশ)
বাংলাদেশ বিমান বাহিনীর এয়ার মার্শাল
ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
পাবনা আলিয়া মাদ্রাসা

পাবনা আলিয়া কামিল মাদ্রাসা পাবনা জেলার সুপ্রাচীন ও বিখ্যাত ইসলামী বিদ্যাপীঠ। তবে মাদ্রাসাটি পাবনা আলিয়া মাদ্রাসা নামেই অধিক পরিচিত। ১৯১৯ সালে প্রতিষ্ঠিত এই আলিয়া মাদ্রাসা রাজশাহী বিভাগসহ উত্তরবঙ্গে সুনাম কুড়িয়েছে। মাদ্রাসাটি পাবনা শহরের মধ্যে অবস্থিত।

ইতিহাস 
১৯২৫ সালে পাবনা জেলা তেমন উন্নত ছিলোনা, তখন পাবনা শহরে শিক্ষাব্যবস্থাও ছিলো অপ্রতুল। তখন পাবনা শহরের স্থানীয় নেতৃবৃন্দ উদ্যোগ গ্রহণ করে এই মাদ্রাসাটি স্থাপন করে।

অবকাঠামো 
মাদ্রাসাটিতে ৪ তলা দালান আছে ৪টি।

সুযোগ-সুবিধা 
এই মাদ্রাসার অভ্যন্তরে ছাত্র-ছাত্রীদের নামাজ পড়ার জন্য সুবিশাল একটি মসজিদ রয়েছে। এবং ছাত্রদের থাকার জন্য উন্নত মাদ্রাসা হোস্টেল রয়েছে, এই হোস্টেলে শিক্ষার্থীরা কম খরচে থাকতে পারে।

উল্লেখযোগ্য শিক্ষার্থী 

 আবু সাঈদ মুহাম্মদ ওমর আলী - বাংলাদেশি ইসলামি পণ্ডিত

আরো দেখুন 

 পাবনা আলিয়া মাদ্রাসার প্রাক্তন শিক্ষার্থী
 পাবনা ইসলামিয়া মাদ্রাসা

তথ্যসূত্র 

পাবনা জেলার আলিয়া মাদ্রাসা
পাবনা জেলার মহাবিদ্যালয়
১৯১৯-এ ব্রিটিশ ভারতে প্রতিষ্ঠিত
১৯১৯-এ প্রতিষ্ঠিত শিক্ষাপ্রতিষ্ঠান
বাংলাদেশের কামিল মাদ্রাসা
মার্ক দ্যু পোঁন্তাভিস

মার্ক দ্যু পোঁন্তাভিস (জন্ম: ১০ জানুয়ারি ১৯৬৩) হলেন ফরাসি অ্যানিমেটর। যিনি অগি এন্ড দ্য ককরোচেস এর প্রযোজক। এছাড়াও, The Magician, Space Goofs, Kaena: The Prophecy, Mr. Baby, Les Dalton, Ratz, Zig y Sharko প্রভৃতির প্রযোজকও তিনি। তিনি গৌমন্টের একজন নির্বাহী প্রযোজক ছিলেন, যা ফ্রান্সে অবস্থিত। কোম্পানী ছেড়ে যাওয়ার পর, তিনি অ্যালিক্স ডু পন্টাভিসের সাথে জিলাম প্রতিষ্ঠা করেন।

প্রযোজিত অনুষ্ঠানের তালিকা

 হাইল্যান্ডার: দ্য সিরিজ
 দ্য ম্যাজিশিয়ান
 স্পেস গুফস
 অগি এন্ড দ্য ককরোচেস (সফল)
 কার্টচ: প্রিন্স অফ দ্য স্ট্রিটস
 দ্য নিউ অ্যাডভেঞ্চারস অফ লাকি লিউক
 র‍্যাটজ
 টুপু
 শুরিকেন স্কুল (জসেই মারিয়া ক্যাস্টিলেজ-র সাথে সহ-প্রযোজিত)
 আ কাইন্ড অফ ম্যাজিক
 জিগ এন্ড শার্কো
 হুবার্ট এন্ড টাকাকো
 ফ্লুপা, হোয়্যার আর ইউ?
 দ্য ডাল্টনস
 রলিং উইথ দ্য রংকস!
 মি. ম্যাগু

তথ্যসূত্র

বহিঃসংযোগ 
 

১৯৬৩-এ জন্ম
জীবিত ব্যক্তি
ফরাসী অ্যানিমেটর
ফরাসী চলচ্চিত্র প্রযোজক
ফরাসী অ্যানিমেটেড চলচ্চিত্র প্রযোজক
ফরাসী টেলিভিশন প্রযোজক
প্যারিসের ব্যক্তি
জিলাম
ফরাসি চলচ্চিত্র প্রযোজক
কমলপ্রীত কৌর

কমলপ্রীত কৌর (জন্ম ৪ঠামার্চ, ১৯৯৬) একজন ভারতীয় মহিলা চাকতি নিক্ষেপকারী। তিনি ২০২০ গ্রীষ্মকালীন অলিম্পিকে অংশগ্রহণের জন্য যোগ্যতা অর্জন করেছেন। 
২০২১ সালের ২১শে জুন পাতিয়ালায় আয়োজিত ইন্ডিয়ান গ্রা পি-৪ য়ে কমলপ্রীত ৬৬.৫৯ মিটার নিক্ষেপ করে নতুন জাতীয় রেকর্ড করেন।

তথ্যসূত্র 

১৯৯৬-এ জন্ম
জীবিত ব্যক্তি
ভারতীয় মহিলা চাকতি নিক্ষেপকারী
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ